stanford-oval/wikipedia huggingface dataset:
Quileutet
Kulttuuri

Quileutet asuttivat kyliä, joiden asukkaat koostuivat suvusta. Jokaisella kylällä oli kaksi päällikköä, joiden asema oli periytyvä. Periytyvä asema yhteiskunnassa oli päällikkyyden ohella orjuus. Orjia saatiin sotaretkillä tai kaupan kautta. Yksittäinen intiaani saattoi edetä yhteiskunnallisessa asemassaan ansaiten oikeuksia arvonimiin, tansseihin, henkien voimiin tai eril salaisten seurojen jäsenyyteen. Quileutien arvomaailmassa painotettiin etenkin puhtautta, malttia ja anteliaisuutta. Yhteiskyntajärjestelmään kuului myös kymmenen erilaista avioliittoa. Niihin lukeutui myös moniavioisuus ja avioerot eivät olleet harvinaisia. Sen sijaan esiaviollinen ja avioliiton ulkopuolinen seksi oli tabu. Ylimystöön kuuluvat harjoittivat lastensa pään litistämistä.
Quileutejen maailmankatsomukseen liittyivät erilaiset aaveet, henget, hirviöt ja muut olennot. Yksittäiset henkilöt saattoivat saavuttaa oman suojelushenkensä esimerkiksi näyetsinnän kautta. Suojelushenkiä saatettiin myös menettää tai varastaa. Quileuteilla oli viisi seremoniallista salaseuraa, metsästäjä, soturi, valastaja, šamaani ja kalastaja. Liittyäkseen niistä yhteen henkilöllä piti olla joko oikea suojelushenki tai hänen tuli järjestää potlatch. Seurojen liittymisriitit järjestettiin yleensä talvisin ja niihin liittyi tansseja puisissa naamioissa.
Quileuten kieli on hävinnyt. Kieltä on kuitenkin sittemmin pyritty elvyttämään.
Aiheesta muualla

Nation - Heimon kotisivut (englanniksi)
Näkymä La Pushin reservaattiin.
Quileutekalastajia.
Xalqabad

| Xalqabad |
| --- | --- |
 Xalqabad
 Koordinaatit: 42°41′16″N, 59°43′42″E 
Valtio:  Uzbekistan
Tasavalta:  Karakalpakia
Piiri:  Kegeylin piiri
Hallinto:  
 – Hallinnon tyyppi:  kaupunki
Väkiluku (2016):  14 600
Xalqabad (uzb. Xalqobod) on kaupunki Karakalpakstanin tasavallan Kegeylin piirissä Uzbekistanissa. Se sijaitsee 30 kilometriä Nukusista pohjoiseen. Kaupungissa oli 14 600 asukasta vuonna 2016.
Paikkakunta on saanut alkunsa vuonna 1830 perustetusta linnoituksesta. Nykyinen kaupunki on perustettu vuonna 1986. Xalqabadissa toimii puuvillankäsittelylaitos sekä liikenne- ja rakennusyrityksiä. Lähistön nähtävyyksiä ovat Ishan Qalan linnoitus suufilaispyhimyksen hautoineen sekä Shimiliy Atan nekropoli mausoleumeineen.
Radiodiffusion Télévision Sénégalaise

RTS raportoimassa perinteisestä painikilpailusta Demba Diopin stadionilla Dakarissa.
Radiodiffusion Télévision Sénégalaise  (RTS) on Senegalin kansallinen yleisradioyhtiö.
Senegalin yleisradiotoiminta on saanut alkunsa vuonna 1939 perustetusta Radio Dakarista.  Toinen radioasema perustettiin Saint-Louisiin vuonna 1952. Radio Dakar, josta 1950-luvulla tuli osa Ranskan Länsi-Afrikan Radio Inter-AOF -ketjua, oli hengeltään ja sisällöltään ranskalainen radioasema. Afrikkalaisia kieliä käytettiin lähinnä uutislähetyksissä ja historia-aiheisissa ohjelmissa. Aseman afrikkalaistuminen alkoi vuonna 1957. Malin liittovaltion aikana se kantoi nimeä Radio Mali ja Senegalin itsenäistyttyä vuonna 1960 siitä tuli Radio Sénégal. Maan hallituksen alaisuudessa toimineella radiolla oli kaksi kanavaa, Chaîne nationale ja Chaîne internationale.
Kokeellisia televisiolähetyksiä ryhdyttiin käynnistämään Unescon tuella vuonna 1963. Vuonna 1973 perustettiin radio- ja televisiotoiminnasta vastannut valtiollinen Office de Radiodiffusion Télévision du Sénégal. Viestintäkentän vapautuessa siitä tuli kansallinen mediayhtiö Radiodiffusion Télévision Sénégalaise vuonna 1992.
RTS:llä on nykyään neljä radiokanavaa: ranskaksi, wolofiksi ja muilla kansallisilla kielillä toimiva Chaîne Nationale, vieraskielistä ohjelmaa välittävä Sénégal Internationale, alueradioista koostuva Chaîne Régionale ja Dakarissa toimiva RTS Mag FM. Kaikki radiolähettimet toimivat ULA-alueella. Valtakunnallisia televisiokanavia on kaksi. Televisio-ohjelmat tuotetaan digitaalisesti, mutta ne lähetetään maanpäällisessä verkossa analogisina. Radio- ja televisio-ohjelmia välitetään myös satelliittien kautta.
1990-luvulta lähtien Senegaliin on perustettu lukuisia kaupallisia ja yhteisöradioita sekä yksityisiä TV-asemia. Ne toimivat usein paikallisilla kielillä. Lisäksi välitetään ulkomaisten yleisradioyhtiöiden ohjelmia.
Aiheesta muualla

Radiodiffusion Télévision Sénégalaise (ranskaksi)
Pyöräily kesäolympialaisissa 1952

Kilpailijat kääntymässä Käpyläntieltä Koskelantielle.
Kolme belgialaista maantiepyöräilijää maantieajokilpailussa.
Pyöräily järjestettiin Helsingin olympialaisissa 1952 kahdettatoista kertaa olympiatasolla. Kisatapahtumia oli neljässä rata- ja kahdessa maantiepyöräilyssä. Kaikki lajit olivat vain miehille tarkoitettuja.
Pyöräilyyn osallistui 214 kilpailijaa 36 maasta. Ratapyöräilyt ajettiin Helsingin Velodromilla 29.–31. heinäkuuta ja maantieajo käytiin 2. elokuuta. Maantiepyöräilyn reitti kulki Käpylästä Pakilan kautta Maunulaan ja sieltä takaisin Käpylään.
Kilpailutapahtumat > Ratapyöräily

Ensimmäiset pyöräilymitalit jaettiin neljän kilometrin joukkuetakaa-ajossa. Kilpailun parhaat ajat tulivat jo välierissä, jossa Italian ja Yhdistyneen kuningaskunnan joukkueet ajoivat toisiaan vastaan. Italia eteni finaaliin ajalla 4.45,7 ja Yhdistynyt kuningaskunta jäi taistelemaan kolmannesta sijasta ajalla 4.49,4. Sen sijaan Etelä-Afrikka pääsi helposti finaaliin, kun Ranska keskeytti toisessa välierässä. Finaalissa Italia jätti Etelä-Afrikan selvästi taakseen jo puolivälissä ja joukkue polki selvään voittoon. Pronssia nappasi Yhdistyneen kuningaskunnan joukkue täpärästi ennen Ranskaa.
Kilometrin aika-ajossa ajat pysyivät aluksi vaisuina, mutta kuudentena lähtenyt eteläafrikkalainen Raymond Robinson saavutti jo paremman ajan kuin Lontoon voittaja. Australialainen Russell Mockridge teki 20. ajajana uuden olympiaennätyksen 1.11,1 ja siirtyi kärkeen, eikä häntä enää kukaan onnistunut uhkaamaan. Viimeisenä lähtenyt italialainen Marino Morettini pääsi lähimmäksi, mutta jäi hopealle.
Kilometrin eräajossa maailmanmestari Italian Enzo Sacchi oli ylivoimainen jokaisessa ajossaan. Finaalissa hän voitti Australian Lionel Coxin pienellä, mutta kuitenkin turvallisella erolla. Cox sai kuitenkin vielä myöhemmin samana päivänä kultamitalin, kun hän voitti parinsa Russell Mockridgen kanssa tandemajon mestaruuden. Pari ei ollut ehtinyt ennen kisoja harjoitella tandemajoa kuin muutaman kerran, mikä oli kostautua jo puolivälierissä, kun he kukistivat Tanskan parin vasta maalikameran tarkastelun jälkeen. Finaalissa kaatui eteläafrikkalaispari ja pronssia voitti Italia, kun ranskalaispari joutui luovuttamaan Franck Le Normandin jouduttua sairaalaan aiemmin loukattuaan itsensä eräajon keräilyerissä.
Kilpailutapahtumat > Maantiepyöräily

Vaikkei 190,4 kilometrin maantiepyöräilyn reitti ollutkaan vaativa, niin matkaan lähteneistä 112 osanottajasta vain 52 pääsi maaliin asti. Suuri keskeyttäneiden määrä johtui tiukista kurveista, jossa sattui useita kolareita. Pahin haaveri tapahtui yhdeksännellä kierroksella, jolloin pääjoukon kärkipolkijat kolaroivat keskenään ja aiheuttivat parinkymmenen pyöräilijän onnettomuuden.
Kilpailu ratkesi 11. kierroksella, kun belgialaiskolmikko André Noyelle, Robert Grondelaers ja Lucien Victor laittoivat vauhtia. Heitä pystyivät seuraamaan vain alankomaalainen Jules Maenen ja saksalainen Edi Ziegler. Maenen putosi vauhdista 14. kierroksella. Viimeisellä kierroksella Noyelle lähti lopullisesti karkuun ja ratkaisi kisan ennen loppusuoraa. Grondelaers irtosi toiseksi ja Ziegler kukisti Victorin loppukiritaistelussa. Belgia otti selvän joukkuevoiton, kun heidän kaikki kolme pyöräilijäänsä oli neljän parhaan joukossa.
Mitalistit

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 1 km:n aika-ajo | Russell Mockridge  Australia | 1.11,1 | Mario Morettini  Italia | 1.12,7 | Raymond Robinson  Etelä-Afrikka | 1.13,0 |
| 1 km:n eräajo | Enzo Sacchi  Italia |  | Lionel Cox  Australia |  | Werner Potzernheim  Saksa |  |
| 2 km:n tandemajo | Lionel Cox Russell Mockridge  Australia |  | Raymond Robinson Thomas Shardelow  Etelä-Afrikka |  | Antonio Maspes Cesare Pinarello  Italia |  |
| 4 km:n joukkuetakaa-ajo |  Italia Marino Morettini Loris Campana Mino de Rossi Guido Messina |  |  Etelä-Afrikka Alfred Swift George Estman Robert Fowler Thomas Shardelow |  |  Yhdistynyt kuningaskunta Ronald Stretton Donald Burgess George Newberry Alan Newton |  |
| 190,4 km:n maantieajo | André Noyelle  Belgia | 5.06.03,5 | Robert Grondelaers  Belgia | 5.06.51,2 | Edi Ziegler  Saksa | 5.07.47,5 |
| maantieajon joukkuekilpailu |  Belgia Robert Grondelaers André Noyelle Lucien Victor | 15.20.46,6 |  Italia Dino Bruni Gianni Ghidini Vincenzo Zucconelli | 15.33.27,3 |  Ranska Jacques Anquetil Claude Rouer Alfred Tonello | 15.38.58,1 |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Italia | 2 | 2 | 1 | 5 |
| 2 |  Australia | 2 | 1 | 0 | 3 |
| 2 |  Belgia | 2 | 1 | 0 | 3 |
| 4 |  Etelä-Afrikka | 0 | 2 | 1 | 3 |
| 5 |  Ranska | 0 | 0 | 1 | 1 |
| 5 |  Yhdistynyt kuningaskunta | 0 | 0 | 1 | 1 |
| 7 |  Saksa | 0 | 0 | 2 | 2 |
Aiheesta muualla

Vuoden 1952 Helsingin olympialaisten maantieajon reitti Jälki.fi. Viitattu 17.7.2018.
Pyöräily olympialaisissa
1896 •
1900 •
1904 •
1908 •
1912 •
1920 •
1924 •
1928 •
1932 •
1936 •
1948 •
1952 •
1956 •
1960 •
1964 •
1968 •
1972 •
1976 •
1980 •
1984 •
1988 •
1992 •
1996 •
2000 •
2004 •
2008 •
2012 •
2016 •
2020 •
2024
Kesäolympialaisten 1952 lajit ja kilpailutapahtumat
Ammunta | Jalkapallo | Koripallo | Käsipallo (Näytöslaji) | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Pesäpallo (Näytöslaji) | Purjehdus | Pyöräily | Ratsastus | Soutu | Uimahypyt | Uinti | Vesipallo | Voimistelu | Yleisurheilu
Botnia

Botnia voi viitata seuraaviin:
Botnia, myös Ostrobotnia, Pohjanmaan vanha latinalainen nimi
Air Botnia, lentoyhtiö Blue1:n entinen nimi
Botnia-69, helsinkiläinen jääpalloseura
OK Botnia, kokkolalainen suunnistusseura
Botnia-palkinto, kirjallisuuspalkinto
Botnia Shipping, pietarsaarelainen huolinta-alan yritys
BotniaTV, vaasalainen paikallistelevisiokanava
Metsä-Botnia, suomalainen paperiteollisuusyritys
Botniaring kilpa-autorata Jurvassa
SBS Botnia, salibandyseura Helsingissä
M/S Botnia, Silja Linen entinen matkustaja-alus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Botnia”, voi hakea sivunnimihaulla, laajalla sivunnimihaulla tai tekstihaulla.
Bruno Ecuele Manga

| 0 | 1 | 2 |
| --- | --- | --- |

Henkilötiedot
Syntymäaika: 16. heinäkuuta 1988 (ikä 36)
Syntymäpaikka: Libreville, Gabon
Pelipaikka: puolustaja
Pituus: 186 senttimetriä
Seura
Seura:  Lorient
Pelinumero: 5
Seurat
| Vuodet | Seura | O (M) |
| 2006 2007–2008 2008 2008–2010 2010– |  FC 105 Libreville  Bordeaux B  Rodez  Angers  Lorient |  40 (0) 15 (0) 58 (5) 31 (1) |
Maajoukkue
| 2006– |  Gabon | 21 (2) |
 Seurajoukkueuran tilastot kattavat vain kansalliset sarjat, päivitetty 31. maaliskuuta 2011.  Maajoukkueuran tilastot päivitetty 18. kesäkuuta 2010.
Bruno Ecuele Manga (s. 16. heinäkuuta 1988 Libreville) on gabonilainen jalkapalloilija. Puolustajana pelaava Ecuele Manga edustaa Ranskan Ligue 1:n Lorientia.
Ura

Ecuele Manga pelasi kotimaassaan FC 105 Librevillessa puolitoista kautta ennen siirtymistään Ranskaan, Bordeaux'iin. Peliaikaa ei kuitenkaan ollut luvassa edustusjoukkueessa, jonka myötä hän siirtyi pelaamaan Bordeaux'in reserviin Championnat de France amateur sarjatasolle. Helmikuussa 2008 Ecuele Manga siirtyi loppukaudeksi 2007-2008 Championnat Nationalissa pelanneeseen Rodeziin.
Kesällä 2008 Ecuele Manga siirtyi Ligue 2:ssa pelanneeseen Angersiin, jossa hän nousi joukkueen vakiopuolustajaksi.
Ura > Maajoukkueura

Ecuele Manga on pelannut Gabonin maajoukkueessa vuodesta 2006 lähtien. Hän oli mukana vuoden 2010 Afrikan kisoissa, jossa Gabon jäi alkulohkoon.
Aiheesta muualla

National Football Teams (englanniksi)
Gabonin joukkue – Jalkapallon AM-kilpailut 2010
1 Ovono |
2 Ambourouet |
3 Copa |
4 Nguéma Obame |
5 Ecuele Manga |
6 Akouassaga |
7 N'Guéma |
8 Cousin |
9 P-E. Aubameyang |
10 Djissikadie |
11 Mouloungui |
12 Aubameyang |
13 Mbanangoyé |
14 Kessany |
15 A. Do Marcolino |
16 Nguéma Békalé |
17 Apanga |
18 Moubamba |
19 Moundounga |
20 F. Do Marcolino |
21 Issiémou |
22 Moto |
23 Méyé |
Valmentaja Giresse
Gabonin joukkue – Jalkapallon AM-kilpailut 2015
1 Ovono |
2 Appindangoyé |
3 Lengoualama |
4 Musavu-King |
5 Ecuele Manga |
6 Obiang |
7 Evouna |
8 Palun |
9 Aubameyang |
10 Bulot |
11 Madinda |
12 Kanga |
13 Mbingui |
14 Oto’o |
15 Junior Ndong |
16 Mfa Mezui |
17 Biyogo Poko |
18 N'Doumbou |
19 Zé Ondo |
20 Sokambi |
21 Rogombé |
22 Ibrahim N'Dong |
23 Bitséki |
Valmentaja Costa
RPG Maker

| RPG Maker |
| --- | --- |
Kehittäjä:  Enterbrain/Kadokawa
Julkaisija:  Degica
Tiedot
Ohjelmistotyyppi:  pelinkehitysohjelma
Alusta:  Linux, macOS, Nintendo Switch, PlayStation 4, Windows
Aiheesta muualla
Verkkosivusto
RPG Maker (toisinaan myös RPG Tkool, jap. RPGツクール, RPG Tsukūru) on Enterbrainin tekemä pelinteko-ohjelmien sarja. Se on tarkoitettu pääosin tietokoneroolipelien tekemiseen. Ohjelmalla voidaan tehdä myös seikkailupelejä ja tarinavetoisia pelejä kuten visual novel -pelejä. Ohjelma on suosittu työkalu dōjin/indie-videopelien tekemiseen.
Ohjelman suosio kasvoi merkittävästi 2010-luvun alkupuolella. Ohjelmalla tehtyjä pelejä on ylläpidetty muun muassa RPG Maker Network -sivustolla.
Ohjelma on julkaistu useille alustoille kuten: NEC PC-8801, NEC PC-9801, MSX2, Microsoft Windows, macOS, Linux.
RPG Maker VX Ace käyttää Ruby-kieltä kun taas RPG Maker MV käyttää JavaScript-kieltä.
Pelit

Ohjelmalla tehtyjä merkittäviä pelejä ovat muun muassa To The Moon, LISA ja Always Sometimes Monsters.
Myös Corpse Party ja Rakuen on tehty RPG Makerillä.
Versiot

RPG Maker 1995
ASCII: RPG Maker 2000
ASCII: RPG Maker 2003 (Paranneltu 2000)
Enterbrain: RPG Maker XP
Enterbrain: RPG Maker 3D (Julkaistu japaniksi ja ranskaksi)
Enterbrain: RPG Maker VX (Julkaistu japaniksi, epävirallisesti käännetty myös englanniksi)
Enterbrain: RPG Maker VX Ace
Degica: RPG Maker MV
Degica: RPG Maker MZ (2020, Steam)
RPG Maker Unite (2023)
RPG Maker WITH (tulossa 2024)
Aiheesta muualla

Kotisivut (englanniksi)
Virallinen kotisivu (japaniksi)
RPG Maker Network (Arkistoitu – Internet Archive) (englanniksi)
Boris Aristov

| Boris Aristov> Бори́с Ива́нович А́ристов.Neuvostoliiton / Venäjän federaation suurlähettiläs Suomessa |
| --- | --- |
 17. kesäkuuta 1988 – 10. helmikuuta 1992  
Edeltäjä:  Vladimir Sobolev
Seuraaja:  Juri Derjabin
Neuvostoliiton ulkomaankauppaministeri
 18. lokakuuta 1985 – 15. tammikuuta 1988  
Edeltäjä:  Nikolai Patolitšev
Seuraaja:  Konstantin Katušev
Henkilötiedot
Syntynyt: 13. syyskuuta 1925  Kostroma
Kuollut: 27. marraskuuta 2018 (93 vuotta)  Moskova
Tiedot
Puolue:  NKP
Sotilaspalvelus
Sotilasarvo:  -
Boris Ivanovitš Aristov (ven. Бори́с Ива́нович А́ристов; 13. syyskuuta 1925 Kostroma Neuvostoliitto – 27. marraskuuta 2018 Moskova) oli venäläinen poliitikko ja diplomaatti, joka toimi Neuvostoliiton suurlähettiläänä Varsovassa vuodesta 1978, Neuvostoliiton varaulkoministerinä vuosina 1983–85 ja ulkomaankauppaministerinä 1985–1988. Vuonna 1945 hän liittyi NKP:n jäseneksi. Vuosina 1971–1990 hän toimi NKP:n keskuskomitean ja vuosina 1974–1979 Neuvostoliiton korkeimman neuvoston jäsenenä.lähde?
Aristov nimitettiin vuonna 1988 suurlähettilääksi Suomeen. Hän oli Neuvostoliiton viimeinen ja Venäjän federaation ensimmäinen suurlähettiläs Suomessa. Aristov jäi eläkkeelle vuonna 1992.
Lähettiläänä Suomessa ollessaan Aristov allekirjoitti Neuvostoliiton puolesta Neuvostoliiton suurlähetystön vieressä olevan niin sanotun Kätilöopiston tontin kauppakirjan. Tontille laajennettiin lähetystiloja.
Päivölän opisto

Päivölän opiston vanha päärakennus kesäisessä pihapiirissä
Päivölän opisto on Valkeakoskella sijaitseva yksityinen ja riippumaton sisäoppilaitos, jolla on yli 130-vuotinen historia.
Päivölässä voi opiskella toisen asteen opintojen jälkeen ensimmäisen vuoden yliopisto-opintoja ja samalla prepata pääsykokeisiin. Päivölän opisto on yhteistyössä Suomen eri yliopistojen kanssa luonut toimivat koulutus- ja opetussuunnitelmat, joiden avulla lukion jälkeen välivuosia ei tule, vaan hyväksiluettavien opintopisteiden ansiosta opiskeluaika yliopistossa lyhenee huomattavasti, jolloin osa opinnoista on jo suoritettu yliopisto-opintojen alkaessa. Välivuosi Päivölässä ei vie ensikertalaisen hakijan asemaa, eikä myöskään kuluta myöhempiä opintotukikuukausia ammattikorkeakoulussa tai yliopistossa. Päivölässä voi opiskella oikeustieteitä, luonnontieteitä, arkkitehtuuria, kuvataidetta, psykologiaa ja kasvatustiedettä. Päivölässä on myös maineikaslähde? matematiikkalinja, jossa yhdessä Valkeakosken Tietotien lukion kanssa suoritetaan ylioppilastutkintoon johtavat opinnot. Linja on suunnattu tieteestä ja teknologiasta kiinnostuneille peruskoulunsa päättäville nuorille ja linjalta valmistutaan ylioppilaaksi yleensä kahdessa vuodessa.
Päivölässä järjestetään vuosittain yli sata lyhytkurssia, ja esimerkiksi lukiolaisten kansainvälisiin matematiikkaolympialaisiin tähtäävä valmennus järjestetään Päivölässä. Lisäksi tarjolla on erilaisia abikursseja ja preppauksia jatko-opintoja ja lukio-opintoja varten.
Opiston tiloissa ollut Suomen suurin yksityinen Mannerheim-kokoelma siirrettiin vuonna 2018 Hämeenlinnaan Museo Militariaan.
Historia

Päivölän opiston perusti Helsingin yliopiston Hämäläis-Osakunta vuonna 1894 silloiseen Sääksmäen pitäjään Hämeen Kansanopiston nimellä, tarkoituksenaan kansallisen ja yleisinhimillisen sivistyksen edistäminen. 1900-luvun alussa toiminta laajeni Päivölän maamieskoululla, ja maatalousoppilaitoksen tarina jatkui mäellä aina 1990-luvun alkuun asti. Maatalousoppilaitoksen lakkauttamisen jälkeen Päivölä on jatkanut toimintaa opistomuotoisena erilaisten pitkien, 9 kk kestävien linjojen ja lukuisten intensiivikurssien parissa. Mäellä on aikojen saatossa opiskellut tuhansia suomalaisia. Nykyään opisto on tiede- ja yliopistosuuntautunut, sitoutumaton vapaan sivistystyön oppilaitos.
Opiston pitkäaikaisena opettajana ja johtajana toimi 1910-luvulta aina 1940-luvun lopulle Aarne Aulanko.
Kuuluisia opiskelijoita

Matemaatikko ja akatemiatutkija Tuomas Hytönen opiskeli matematiikkalinjalla vuosina 1997–1999.
Matemaatikko ja akatemiatutkija Kaisa Matomäki opiskeli matematiikkalinjalla.
Kirjallisuutta

Ilari Kuuliala, Päivölä Kansanopisto Aikuiskoulutuskeskus 100 vuotta. 1994.
Aiheesta muualla

Päivölän opisto
Päivölän kansanopiston perustamisesta 40 vuotta, Aamulehti, 23.09.1934, nro 256, s. 6, Kansalliskirjaston digitaaliset aineistot
Adlibris

| Adlibris |
| --- | --- |

Tunnuslause:  Kirjojen ystäville
Yritysmuoto:  osakeyhtiö
Perustettu:  1997
Perustaja:  Pär Svärdson, Fabian Fischer,  Johan Arvidsson, Christian Lauritzen
Toimitusjohtaja:  Jonas Karlén
Kotipaikka:  Tukholma, Ruotsi
Toimiala:  verkkokauppa
Tytäryhtiöt:  Adlibris OY
Omistaja:  Bonnier
Kotisivu:  www.adlibris.com
Infobox OKVirheellinen NIMI-arvo: 
Adlibriksen varasto Hebyn Morgongåvassa.
Adlibris on ruotsalainen kirjojen verkkokauppa. Adlibriksen valikoimassa on yli 10 miljoonaa nimikettä suomen-, ruotsin-, englannin- ja norjankielistä kurssi-, tieto- ja kaunokirjallisuutta. Vuonna 2015 valikoimaan on lisätty myös e-kirjat sekä uusina tuotekategorioina toimistotarvikkeet, askartelu- ja käsityötarvikkeet sekä lelut ja lastentarvikkeet.
Historia

Adlibris, alkuperäiseltä nimeltään AdLibris Bokhandel AB, perustettiin Ruotsissa vuonna 1997. Suomessa toiminta käynnistyi vuonna 2005. Vuodesta 2010 lähtien Adlibriksen on omistanut mediayhtiö Bonnier. Yrityksen liikevaihto oli vuonna 2012 noin 1,2 miljardia kruunua eli hieman yli 130 miljoonaa euroa. Adlibris työllistää lähes 200 työntekijää Tukholman, Morgongåvan ja Helsingin toimipisteissä. Ruotsin ja Suomen ohella Adlibris toimii myös Norjassa.
Yrityksen nimi tulee latinan sanoista ad libris, suomenkieliseltä merkitykseltään kirjoihin tai kirjojen luo. Se on sanaleikki sanoista ex libris.
Tilaus ja toimitus

Adlibris on verkkokirjakauppa, jonka valikoimaan kuuluvia kirjoja on mahdollista ostaa ainoastaan internetin välityksellä.
Aiheesta muualla

Adlibris-verkkokauppa
Racquets kesäolympialaisissa 1908

Vuoden 1908 kesäolympialaisten racquets järjestettiin 27. huhtikuuta 1908 Queen's Clubilla, Länsi-Kensingtonissa, Lontoossa, Yhdistyneessä kuningaskunnassa. Tämä oli ensimmäinen ja toistaiseksi ainoa kerta, kun laji oli mukana olympialaisten ohjelmassa. Mukana oli seitsemän osanottajaa.
Racquets on squashin sukulaislaji, ja se on Britteinsaarten ulkopuolella tuntematon laji. Raquetsissa järjestettiin kaksi tapahtumaa vuoden 1908 olympialaisissa ja kaikki osanottajat olivat Ison-Britannian urheilijoita. Kumpikin tapahtuma oli vain miehille.
Mitalistit > Kaksinpeli

|  Mitalitaulukko |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1908 Lontoo tulokset |   Evan Noel (GBR) |   Henry Leaf (GBR) |   John Jacob Astor (GBR)  Henry Brougham (GBR)  |  |
  Lähde: Event Results Official website of the Olympic Movement. Viitattu 28.5.2016. (englanniksi)
Mitalistit > Nelinpeli

|  Mitalitaulukko |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1908 Lontoo tulokset |   Vane Pennel ja John Jacob Astor (GBR) |   Edmund Bury ja Cecil Browning (GBR) |   Evan Noel ja Henry Leaf (GBR)  |  |
  Lähde: Event Results Official website of the Olympic Movement. Viitattu 28.5.2016. (englanniksi)
Mitalitaulukko

| Mitalitaulukko> Sija | Mitalitaulukko> Maa | Mitalitaulukko> Kultaa | Mitalitaulukko> Hopeaa | Mitalitaulukko> Pronssia | Mitalitaulukko> Yhteensä |
| --- | --- | --- | --- | --- | --- |
| 1 |  Iso-Britannia | 2 | 2 | 3 | 7 |
Lähde:
Päätäi

| Päätäi |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Alaluokka::  Siipikantaiset Pterygota
Ylälahko::  Neoptera
Lahko::  Täit Phthiraptera
Heimo::  Ihmistäit Pediculidae
Suku::  Pediculus
Laji::  humanus
Kaksiosainen nimi
 Pediculus humanus  Linnaeus, 1758 
Katso myös
   Päätäi Commonsissa 
Infobox OKNimi-testi OK: 
Päätäi (Pediculus humanus var. capitis) on väiveiden ja täiden lahkoon kuuluva 2–3 mm pitkä siivetön hyönteislaji, joka loisii ihmisissä. Nykytietämyksen mukaan se on vaatetäin (Pediculus humanus var. humanus) kanssa samaa lajia eikä muodosta edes alalajin tasoista taksonia. Kuoriutumisen jälkeen täi voi olla hyvin vaalea tai melkein musta. Täin väri riippuu usein hiusten väristä.
Leviäminen

Päätäit leviävät ihmisestä toiseen, jos esimerkiksi hiukset ovat läheisessä kosketuksessa toisiinsa. Myös päähineitä, vuodevaatteita ja muita tekstiilejä täit käyttävät kulkuvälineinään. Tilaisuuden saatuaan täit viihtyvät kaikenlaisissa päänahoissa riippumatta hiusten pituudesta tai puhtausasteesta. Yleensä puhutaan, että täit viihtyvät pitkissä hiuksissa, mutta eräiden selvitysten mukaan kyseisen loisen on helpompi siirtyä uuteen isäntään, jos tartuttajan hiukset ovat lyhyet.
Jos täi saa mahdollisuuden päästä hiuksiin, se ei välitä hiusten puhtaudesta tai likaisuudesta.
Jos päätäitä esiintyy kouluaikana, on suositeltavaa mennä kouluun vasta yhden täinpoistoaineella tehdyn pesukerran jälkeen.